Publication: Magyar Közlöny
Issue: MK-2000-19 (Year: 2000, Number: 19)
Era: 1990-2004
Section: szóló 43/1999. (III. 3.) Korm. rendelet (a továbbiakban: R.)
Paragraph Index: 10

(5) Ismeretlen TAJ számú elhunyt személy ellátása után, továbbá abban az esetben, ha az ellátott személy vagy hozzátartozója a TAJ számot igazoló okmányt az ellátást követő 15 napon belül nem mutatta be, az ellátást végző szolgáltató a Pénztár részére a (2) bekezdés szerinti jelentéséhez csatolja az ellátott személy azonosítására szolgáló adatokat (nevét, születési helyét, idejét, anyja nevét és lakcímét), ismeretlen beteg esetén annak adatlapját. Az ilyen szolgáltatások kifizetésére a Pénztár által elvégzett ellenőrzést követően kerülhet sor. Amennyiben a Pénztár az ellenőrzést 60 napon belül nem végzi el, a szolgáltató részére ki kell fizetni a nyújtott szolgáltatásért járó díjat.”

Source: https://magyarkozlony.hu/hivatalos-lapok/f7eec6f3771a3eac25b8a5a7ff61a522c1368f5a/dokumentumok/ed168bb1332a1da1fa73323fd4676635d9e1146d/letoltes